ОПШТИНСКО ВЕЋЕ ОПШТИНЕ ГАЏИН ХАН на основу одредбе члана 70. Статута Општине Гаџин Хан ( “Службени лист града Ниша” број 10/2019), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004), члана 13. став 4. Закона о подстицајима у пољопривреди и руралном развоју („Службени гласник Републике Србије“ број 10/13, 142/14, 103/150 и 101/16), Стратегије развоја пољопривреде на територији општине Гаџин Хан 2018-2025 („Службени лист града Ниша бр 130/2017) и решења Министарства пољопривреде, шумарствга и водопривреде о давању претходне сагласности на Предлог програма подршке за спровођење пољопривредне политике и политике руралног развоја за општину Гаџин Хан за 2019. годину бр. 320-00-884/2019-09 од 22. новембра 2019. године,

на својој 26. (двадесетшестој) седници одржаној дана 28. новембра 2019. године, усваја

**ИЗМЕНУ ПРОГРАМА ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЉОПРИВРЕДНЕ ПОЛИТИКЕ РУРАЛНОГ РАЗВОЈА ЗАОПШТИНУ ГАЏИН ХАН ЗА 2019. ГОДИНУ**

**I** У Програму подршке за спровођење пољопривредне политике и политике руралног развоја за општину Гаџин Хан за 2019. годину , број : 320-831/19-IV/02 од 16.08.2019. године, у поглављу „II ОПИС ПЛАНИРАНИХ МЕРА“ , мења се:

* У делу 2.2 Назив и шифра мере: 100.2 Кредитна подршка, тачка 2.2.12 Административна процедура

Тако да гласи:

Извршиће се избор пословне банке са најповољнијим условима кредитирања путем **јавног позива** и закључиће се уговор са изабраном банком. Након закључења Уговора са банком, расписује се јавни позив за подношење захтева за одобрење кредита корисницима. Захтев за одобрење кредита подноси се пословној банци уз претходну сагласност општинске управе у погледу намене кредита. Краткорочни кредити са каматом која се субвенционише одобраваће се за реализацију текућих сезонских активности у пољопривредној производњи односно за набавку репроматеријала (семенска роба, расад, садни материјал, ђубриво, гориво, средства за заштиту, сточна храна и друго), набавку приплодних грла, грла за тов, ројева и матица пчела, набавку нове механизације за пољопривредну производњу и набавку опреме за прераду, чување и пласман пољопривредних производа. Дугорочни кредити се одобравају на период од три године. Један корисник може користити само једну субвенционисану кредитну линију по врсти кредита, која може обухватати више намена. Контролу наменског коришћења кредита вршиће општинска управа у сарадњи са банком. Уколико се утврди да кредит није наменски искоришћен или је делимично наменски искоришћен проглашава се доспелим тако што се целокупна главница и затезна камата која је обрачуната у складу с пословном политиком изабране банке за цео период коришћења кредита наплаћују од корисника укључујући и цео износ субвенционисане камате са обрачунатом затезном каматом у складу са пословном политиком банке. .  
Образложење

Програмом подршке за спровођење пољопривредне политике и политике руралног развоја за општину Гаџин Хан за 2019. годину првобитно је било предвиђено да ће се избор пословне банке за кредитирање корисника-носиоца пољопривредних газдинстава, извршити у поступку јавне набавке што је супротно чл. 7 ст. 1 тач.13 Закона о јавним набавкама. Наиме наведеним одредбама ЗЈН прописано је да се закон не примењује на „услуге кредита без обзира да ли су у вези са продајом, куповином или преносом хартија од вредности или других финансијских инструмената“.

На основу наведеног извршена је Измена Програма и предвиђено је да ће се избор банке извршити на основу јавног позива.

**ОПШТИНСКО ВЕЋЕ ОПШТИНЕ ГАЏИН ХАН**

број:06-320-795/19-III

У Гаџином Хану, 28.11.2019. године ПРЕДСЕДНИК

Марија Цветковић